Sena Nicancine-ncine Kwamba eti Bantu Balafwa Nibakabe Nebuyumi Kayi?
Sena inga mukumbula eti . . .
ee?
sobwe?
apona?
NCOIKUTE KWAMBA BAIBOLO
“Bantu . . . nibakapundushiwe.”—Machitidwe 24:15, New World Translation.
PINDU NJOMWELA KUCANA MWASHOMA MASWI AYA
Inga mucana lunyamfwo na bantu mbomusuni balafu.—2 Akorinto 1:3, 4.
Nkamwela kutina kufwa.—Aheberi 2:15.
Lushomo lwancine-ncine lwakubonana kayi ne bantu mbomusuni balafwa.—Yohane 5:28, 29.
SENA CANCINE-NCINE INGA TUSHOMA NCOIKUTE KWAMBA BAIBOLO?
Ee, pamulandu wabintu ibi bitatu:
Lesa e Mulengi wabuyumi. Baibolo ikute kwamba eti Yehova Lesa e “shikutatikisha buyumi.” (Masalimo 36:9; Machitidwe 17:24, 25) Uyo walapa buyumi kubintu byonse byayoyonga ukute ngofu shakupa buyumi kubantu bafwa.
Lesa walapundushapo kendi bantu bafwa. Baibolo ikute kutwambila shabantu bali 8 balapundushiwapo kendi pano pacishi capanshi—bana, bamakulene, batuloba, ne batukashi. Nabamo balekala masuba ang’ana owa mucumbwe, umo pakati pabo walekala mucumbwe kwamasuba ali 4!—Yohane 11:39-44.
Lesa wayandishisha kupundusha bantu kayi. Yehova walupela lufu; ukute kulubona kuba eti mulwani. (1 Akorinto 15:26) Lesa “wayandishisha” kumulwana mulwani uyu, kulupwisha lufu kupitila mukupundusha abo balafwa. Wayandishisha maningi kubapundusha abo mbwalayeyenga kayi usuni eti bakabe nebuyumi kuntangu.—Yobu 14:14, 15.
MWIPUSHO ULAYANDIKINGA KUYEYAPO
Inga nicani ncetukute kucekulila nekufwa?
Baibolo ikute kukumbula mwipusho uyu pa GENESIS 3:17-19 ne pa AROMA 5:12.
bem_Latn kmb_Latn som_Latn lug_Latn ilo_Latn tum_Latn bem_Latn bem_Latn kon_Latn kon_Latn bem_Latn bem_Latn run_Latn bem_Latn bem_Latn bem_Latn bem_Latn bem_Latn bem_Latn